open-index/open-wikipedia-markdown huggingface dataset:
การอ้างเหตุผลแนวทแยงของคันทอร์

**การอ้างเหตุผลแนวทแยงของคันทอร์** () เป็นวิธีการพิสูจน์ของเกออร์ค คันทอร์ ที่แสดงให้เห็นว่า จำนวนจริงไม่เป็นอนันต์นับได้ (countably infinite)

วิธีการแนวทแยง ไม่ได้เป็นการพิสูจน์การนับไม่ได้ของจำนวนจริงอันแรกของคันทอร์ แต่เป็นการพิสูจน์ที่เผยแพร่หลัง 3 ปีของการพิสูจน์อันแรก วิธีการพิสูจน์อันแรกของเขาไม่เกี่ยวข้องกับการกระจายทศนิยม หรือระบบตัวเลข

ตั้งแต่ที่มีการใช้วิธีพิสูจน์นี้ ได้มีการพิสูจน์ที่คล้ายๆกันอีกหลายแบบ ซึ่งเรียกว่าเป็นวิธีการแนวทแยง โดยดูจากวิธีที่ใช้ในการพิสูจน์

## จำนวนจริง

การพิสูจน์ของคันทอร์ แสดงให้เห็นว่า ช่วง [0,1] ไม่เป็น อนันต์นับได้

การพิสูจน์โดยข้อขัดแย้ง มีขั้นตอนดังนี้

# สมมติว่าช่วง [0,1] เป็น อนันต์นับได้
# เราจะแจงจำนวนทั้งหมดในช่วงนี้ด้วยลำดับ ( *r*1, *r*2, *r*3, ... )
# เรารู้ว่าจำนวนเหล่านี้สามารถเขียนในรูปการกระจายทศนิยมได้
# เราจะเรียงจำนวนให้เป็นแถว ในกรณีที่การกระจายทศนิยมเป็น 0.499 ... = 0.500 ..., เราจะเลือกอันที่ลงท้ายด้วย 9. จากตัวอย่าง การกระจายทศนิยมที่เริ่มต้นของลำดับเป็นดังนี้
# : *r*1 = 0 . 5 1 0 5 1 1 0 ...
# : *r*2 = 0 . 4 1 3 2 0 4 3 ...
# : *r*3 = 0 . 8 2 4 5 0 2 6 ...
# : *r*4 = 0 . 2 3 3 0 1 2 6 ...
# : *r*5 = 0 . 4 1 0 7 2 4 6 ...
# : *r*6 = 0 . 9 9 3 7 8 3 8 ...
# : *r*7 = 0 . 0 1 0 5 1 3 5 ...
# : ...
# เราจะสร้างจำนวนจริง *x* ซึ่งอยู่ใน [0,1] โดยการพิจารณา เลขหลักที่ *k* หลังจุดทศนิยมของการกระจายทศนิยมของ *r**k* ซึ่งเราจะขีดเส้นใต้และทำตัวหนาเอาไว้ การพิสูจน์นี้จึงมีชื่อเรียกว่า **การพิสูจน์แนวทแยง**
# : *r*1 = 0 . **5** 1 0 5 1 1 0 ...
# : *r*2 = 0 . 4 **1** 3 2 0 4 3 ...
# : *r*3 = 0 . 8 2 **4** 5 0 2 6 ...
# : *r*4 = 0 . 2 3 3 **0** 1 2 6 ...
# : *r*5 = 0 . 4 1 0 7 **2** 4 6 ...
# : *r*6 = 0 . 9 9 3 7 8 **3** 8 ...
# : *r*7 = 0 . 0 1 0 5 1 3 **5** ...
# : ...
# จากทศนิยมเหล่านี้ เราจะนิยามทศนิยมของ *x* ดังนี้
#* ถ้าเลขหลักที่ *k* ของ *r**k* เป็น 5 แล้ว เลขหลักที่ *k* ของ *x* เป็น 4
#* ถ้าเลขหลักที่ *k* ของ *r**k* ไม่เป็น 5 แล้ว เลขหลักที่ *k* ของ *x* เป็น 5
# ดังนั้น *x* จึงเป็นจำนวนจริง (เพราะว่าการกระจายทศนิยมอยู่ในรูปจำนวนจริง) ที่อยู่ในช่วง [0,1]. จากตัวอย่างข้างบน เราจะได้การกระจายทศนิยมดังนี้
# : *x* = 0 . 4 5 5 5 5 5 4 ...
# เรารู้ว่าจะต้องมี *n* ที่ทำให้ *r**n* = *x* เพราะว่าเรากำหนดให้ ( *r*1, *r*2, *r*3, ... ) แจงจำนวนจริงทั้งหมดในช่วง [0,1]
# แต่ว่าการเลือกเลข 4 และเลข 5 ของ *x* ในข้อ (6) จะทำให้ *x* จะแตกต่างในหลักที่ *n* ของ *r**n* ดังนั้น *x* ไม่อยู่ในลำดับ ( *r*1, *r*2, *r*3, ... )
# ดังนั้น ลำดับนี้ไม่ได้เป็นการแจงจำนวนจริงทั้งหมดในช่วง [0,1] **เกิดข้อขัดแย้ง**
# ดังนั้น สมมติฐาน (1) ที่ว่าช่วง [0,1] เป็นอนันต์นับได้ จึงเป็นเท็จ

บทพิสูจน์นี้แสดงให้เห็นว่าเซต R ของจำนวนจริงทั้งหมดนั้นนับไม่ได้. ถ้า R นับได้แล้ว เราจะแจงจำนวนจริงทั้งหมดให้อยู่ในลำดับนี้ได้ และทำให้เป็นลำดับ [0,1] โดยการลบจำนวนจริงที่อยู่นอกช่วงนี้ออกไป แต่เราเห็นแล้วว่าไม่สามารถทำได้. นอกจากนี้ เราจะแสดงให้เห็นว่า [0,1] และ R มีขนาดเท่ากันโดยการสร้างฟังก์ชันหนึ่งต่อหนึ่งทั่วถึงระหว่างกัน ซึ่งอาจจะไม่สะดวกสำหรับการทำในช่วง [0,1]; สำหรับช่วงเปิด (0,1) เราจะให้ f\colon (0,1) \rightarrow\mathbb{R}
โดยนิยามว่า f (x) = \tan\left (\pi\left (x-\frac{1}{2}\right) \right) .

หมวดหมู่:ทฤษฎีเซต
หมวดหมู่:การพิสูจน์
ศาลจังหวัด

**ศาลจังหวัด** เป็นศาลยุติธรรมชั้นต้นที่มีกฎหมายจัดตั้งขึ้นในแต่ละจังหวัดหรือในบางอำเภอ มีเขตอำนาจศาลตามที่พระราชบัญญัติกำหนดเป็นลายลักษณ์อักษรเอาไว้ มีอำนาจพิจารณาพิพากษาคดีแพ่งและคดีอาญาทั้งปวงที่มิได้อยู่ในอำนาจของศาลยุติธรรมอื่น ในกรณีที่มีการยื่นฟ้องคดีต่อศาลจังหวัด และคดีนั้นเกิดขึ้นในเขตของศาลแขวงและอยู่ในอำนาจของศาลแขวง ศาลจังหวัดนั้นต้องมีคำสั่งโอนคดีไปยังศาลแขวงที่มีเขตอำนาจ

## เขตอำนาจศาล

ศาลจังหวัด หมายถึงศาลประเภทหนึ่งเท่านั้น  มิได้หมายความตามภูมิศาสตร์ที่ตั้ง เช่น ศาลจังหวัดชัยบาดาล ซึ่งตั้งอยู่ในอำเภอชัยบาดาล มีเขตอำนาจศาลตามที่พระราชบัญญัติจัดตั้งศาลนั้นกำหนดขึ้น โดยไม่ได้กำหนดให้อำเภอชัยบาดาลมีฐานะเป็นจังหวัดแต่อย่างใด เป็นต้น

### รายชื่อศาลจังหวัดที่มิได้ตั้งตามเขตจังหวัด
* **สำนักงานศาลยุติธรรมภาค 1**
*# ศาลจังหวัดธัญบุรี  (จังหวัดปทุมธานี)
*# ศาลจังหวัดพระประแดง (จังหวัดสมุทรปราการ)
*# ศาลจังหวัดชัยบาดาล (จังหวัดลพบุรี)

* **สำนักงานศาลยุติธรรมภาค 2**
*# ศาลจังหวัดพัทยา (จังหวัดชลบุรี)
*# ศาลจังหวัดกบินทร์บุรี  (จังหวัดปราจีนบุรี)
* **สำนักงานศาลยุติธรรมภาค 3**
*# ศาลจังหวัดภูเขียว (จังหวัดชัยภูมิ)
*# ศาลจังหวัดบัวใหญ่ (จังหวัดนครราชสีมา)
*# ศาลจังหวัดพิมาย (จังหวัดนครราชสีมา)
*# ศาลจังหวัดสีคิ้ว (จังหวัดนครราชสีมา) 
*# ศาลจังหวัดสีคิ้ว สาขาปากช่อง (นครราชสีมา)
*# ศาลจังหวัดนางรอง (จังหวัดบุรีรัมย์)
*# ศาลจังหวัดรัตนบุรี (จังหวัดสุรินทร์)
*# ศาลจังหวัดกันทรลักษ์ (จังหวัดศรีสะเกษ)
*# ศาลจังหวัดเดชอุดม (จังหวัดอุบลราชธานี)
* **สำนักงานศาลยุติธรรมภาค 4**
*# ศาลจังหวัดพล (จังหวัดขอนแก่น)
*# ศาลจังหวัดชุมแพ (จังหวัดขอนแก่น)
*# ศาลจังหวัดสว่างแดนดิน (จังหวัดสกลนคร)
* **สำนักงานศาลยุติธรรมภาค 5**
*# ศาลจังหวัดฝาง (จังหวัดเชียงใหม่)
*# ศาลจังหวัดฮอด (จังหวัดเชียงใหม่)
*# ศาลจังหวัดเทิง (จังหวัดเชียงราย)
*# ศาลจังหวัดเชียงคำ (จังหวัดพะเยา)
*# ศาลจังหวัดแม่สะเรียง (จังหวัดแม่ฮ่องสอน)

* **สำนักงานศาลยุติธรรมภาค 6**
*# ศาลจังหวัดแม่สอด (จังหวัดตาก) 
*# ศาลจังหวัดหล่มสัก (จังหวัดเพชรบูรณ์)
*# ศาลจังหวัดวิเชียรบุรี (จังหวัดเพชรบูรณ์)
*# ศาลจังหวัดสวรรคโลก (จังหวัดสุโขทัย)

* **สำนักงานศาลยุติธรรมภาค 7**
** ศาลจังหวัดทองผาภูมิ (จังหวัดกาญจนบุรี)
** ศาลจังหวัดหัวหิน (จังหวัดประจวบคีรีขันธ์)
* **สำนักงานศาลยุติธรรมภาค 8**
** ศาลจังหวัดหลังสวน (จังหวัดชุมพร)
** ศาลจังหวัดปากพนัง (จังหวัดนครศรีธรรมราช)
** ศาลจังหวัดทุ่งสง (จังหวัดนครศรีธรรมราช)
** ศาลจังหวัดตะกั่วป่า (จังหวัดพังงา)
** ศาลจังหวัดเวียงสระ (จังหวัดสุราษฎร์ธานี) 
** ศาลจังหวัดไชยา (จังหวัดสุราษฎร์ธานี)
** ศาลจังหวัดเกาะสมุย (จังหวัดสุราษฎร์ธานี)
* **สำนักงานศาลยุติธรรมภาค 9**
** ศาลจังหวัดเบตง (จังหวัดยะลา)
** ศาลจังหวัดนาทวี (จังหวัดสงขลา)

## อ้างอิง

จังหวัด
พระราชบัญญัติ

**พระราชบัญญัติ** หรือ **รัฐบัญญัติ** () เป็นกฎหมายที่เกิดจากความเห็นชอบของสภานิติบัญญัติ ในประเทศส่วนใหญ่ กฎหมายดังกล่าวเริ่มขึ้นด้วยการเสนอร่างกฎหมายให้สภานิติบัญญัติอภิปรายและลงมติ

ในท้องที่ที่ใช้ระบบเวสต์มินสเตอร์ ร่างกฎหมายที่อาจกลายเป็นกฎหมายได้นั้นมักมาจากการเสนอของฝ่ายบริหาร ซึ่งมักมีขึ้นหลังจากเผยแพร่สมุดปกขาว (white paper) ที่ระบุประเด็นที่เกี่ยวข้องและวิธีการที่ร่างกฎหมายนั้นจัดการกับประเด็นดังกล่าว ร่างกฎหมายที่สภาริเริ่มเอง มักเรียกว่า ร่างกฎหมายเอกเทศของสมาชิก (private member's bill)

ในท้องที่ที่สภานิติบัญญัติประกอบด้วยสภาย่อยหลายสภา ร่างกฎหมายอาจต้องเสนอต่อสภาย่อยสภาใดสภาหนึ่งก่อน เช่น ในสหราชอาณาจักร ร่างกฎหมายที่กำหนดภาษีหรือที่เกี่ยวข้องกับการคลังสาธารณะต้องเสนอต่อสภาสามัญชนก่อน ขณะที่ร่างกฎหมายซึ่งมาจากการริเริ่มของคณะกรรมาธิการกฎหมายต้องเสนอต่อสภาขุนนางก่อน

เมื่อมีการเสนอแล้ว ร่างกฎหมายจะผ่านขั้นตอนบางประการกว่าจะบรรลุเป็นกฎหมายได้ ในทางทฤษฎีแล้ว ข้อนี้เพื่อให้มีการอภิปรายเกี่ยวกับร่างนั้นอย่างละเอียด และให้มีเสนอ อภิปราย และให้ความเห็นชอบต่อการแก้ไขเพิ่มเติมร่างเดิมได้

ในกรณีที่สภานิติบัญญัติมีหลายสภาย่อย ร่างกฎหมายที่สภาย่อยสภาหนึ่งเห็นชอบแล้ว จะส่งให้สภาย่อยอีกสภาหนึ่งเห็นชอบต่อ จากนั้น ร่างกฎหมายจะได้รับการอนุมัติซึ่งโดยทั่วไปแล้วเป็นเพียงพิธีการและผู้อนุมัติมักเป็นประมุขแห่งรัฐ

ในบางประเทศ เป็นต้นว่า ฝรั่งเศส เบลเยียม ลักเซมเบิร์ก สเปน และโปรตุเกส ใช้คำเรียกร่างกฎหมายแต่ละประเภทต่างกัน เช่น ร่างกฎหมายที่ฝ่ายบริหารเสนอต่อสภานิติบัญญัติ เรียกว่า "draft" และที่สภานิติบัญญัติริเริ่มเอง เรียกว่า "proposition"

## ดูเพิ่ม
* พระราชบัญญัติ (ประเทศไทย)

## อ้างอิง

หมวดหมู่:ระบบเวสต์มินสเตอร์
คอนเสิร์ตไลฟ์เอท

**คอนเสิร์ตไลฟ์ 8** () เป็นชุดคอนเสิร์ตและงานที่จัดขึ้นในวันที่ 2 กรกฎาคม และ 6 กรกฎาคม พ.ศ. 2548 ในประเทศกลุ่ม จี 8 และแอฟริกาใต้ คอนเสิร์ตถูกกำหนดให้จัดขึ้นก่อนการประชุมสุดยอดผู้นำของประเทศในจี 8 ที่จะจัดขึ้นที่โรงแรม Gleneagles ใน Perthshire สก็อตแลนด์ ในเดือนกรกฎาคม พ.ศ. 2548 และประจวบกับวาระครบรอบ 20 ปี ของคอนเสิร์ตไลฟ์เอด () อีกด้วย คอนเสิร์ตที่จัดขึ้นในเวลาเดียวกันกับการรณรงค์เพื่อให้ความยากจนเป็นอดีตในสหราชอาณาจักร มีเป้าหมายเพื่อสร้างแรงกดดันกับกลุ่มผู้นำโลก ให้ปลดหนี้แก่ประเทศที่ยากจน เพิ่มหรือปรับปรุงการให้การช่วยเหลือ และเปิดการเจรจาเพื่อกฎเกณฑ์การค้าที่เสมอภาคและเอื้อประโยชน์ให้กับประเทศยากจนยิ่งขึ้น

บ็อบ เกลดอฟ เป็นหัวเรือใหญ่ในการจัดงานเหล่านี้ และนอกจากจะมีศิลปินนักร้องนักแสดงเข้าร่วมมากกว่า 1,000 คน เช่น วิลล์ สมิท, มาดอนน่า และ เซอร์ พอล แมคคาร์ทนีย์ แล้ว ยังมีบุคคลผู้มีชื่อเสียงของโลกเข้าร่วมมากมาย เช่น โคฟี อันนัน, เนลสัน แมนเดลลา และ บิล เกตส์ เป็นต้น

การแสดงที่มีชื่อเสียงที่สุดของ *ไลฟ์เอท* คือการกลับมารวมตัวของสมาชิกดั้งเดิมของพิงค์ ฟลอยด์ เป็นครั้งแรกในรอบ 24 ปี หลังจากที่สมาชิก 3 คน คือ เดวิด กิลมอร์, นิค เมสัน และริค ไรต์ บาดหมางกับโรเจอร์ วอเทอร์ส การแสดงชุดนี้เป็นการแสดงชุดก่อนสุดท้ายของวันที่ 2 กรกฎาคม 2548 ที่ลอนดอน

คอนเสิร์ตไลฟ์เอท (Live Eight) นั้น ตั้งขึ้นให้พ้องกับชื่อ คอนเสิร์ตไลฟ์เอด () และเลข 8 ก็สื่อถึง 8 กลุ่มประเทศผู้นำทางเศรษฐกิจ

## สถานที่จัดคอนเสิร์ต
10 คอนเสิร์ต ในทุกประเทศสมาชิก G8 และแอฟริกาใต้; 9 คอนเสิร์ตในวันที่ 2 ก.ค. และ 1 คอนเสิร์ตในวันที่ 6 ก.ค. 2548
* สวนสาธารณะไฮด์ปาร์ก, ลอนดอน, สหราชอาณาจักร
* จัตุรัส Mary Fitzgerald, นิวทาวน์, โยฮันเนสเบิร์ก, แอฟริกาใต้
* อนุสาวรีย์ชัย ซีเกสซอยเลอ, เบอร์ลิน, เยอรมนี
* Circus Maximus, โรม, อิตาลี
* พิพิธภัณฑ์ศิลปะ, เมืองฟิลาเดลเฟีย รัฐเพนซิลเวเนีย สหรัฐอเมริกา
* Park Place, Barrie (ใกล้ โทรอนโต), ออนตาริโอ, แคนาดา
* จัตุรัสแดง, มอสโก, รัสเซีย
* พระราชวัง Versailles, ใกล้ปารีส, ฝรั่งเศส
* ศูนย์แสดงสินค้า Makuhari Messe, โตเกียว, ญี่ปุ่น
* Eden Project, คอร์นวอลล์, อังกฤษ สหราชอาณาจักร ("Africa Calling", เน้นศิลปินแอฟริกัน)
* สนาม Murrayfield, เอดินบะระ, สกอตแลนด์, สหราชอาณาจักร ("Edinburgh 50,000: The Final Push", จัดในวันที่ 6 ก.ค.)

## อ้างอิง

## แหล่งข้อมูลอื่น
* เว็บไซต์ของ Live 8 
* BBC Music Scotland: Live 8
* บันทึกการแสดงสด ออนไลน์  โดย AOL
หมวดหมู่:งานแสดงดนตรี
หมวดหมู่:ประวัติศาสตร์เศรษฐกิจในปี พ.ศ. 2548
ค่าคงตัวของพลังค์

**ค่าคงตัวของพลังค์** () เขียนแทนด้วยสัญลักษณ์ h นั้นได้ชื่อมาจาก มักซ์ พลังค์ ซึ่งเป็นหนึ่งในผู้บุกเบิกทฤษฎีกลศาสตร์ควอนตัม ค่าคงตัวของพลังค์เป็นปริมาณที่เกี่ยวข้องกับขนาดของควอนตา (quanta) และมีค่าเท่ากับ

:h=6.626\ 070\ 15 \times10^{-34}\ \mbox{J}\cdot\mbox{s}
หรือเขียนในหน่วยอิเล็กตรอนโวลต์ได้เท่ากับ
:h=4.135\ 667\ 696... \times10^{-15}\ \mbox{eV}\cdot\mbox{s}

ค่าคงตัวของพลังค์มีหน่วยเป็นพลังงานคูณกับเวลา ซึ่งเป็นหน่วยวัด action นั่นเอง หรืออาจเขียนได้ในหน่วยของโมเมนตัมคูณระยะทางเช่นกัน

ปริมาณอีกอย่างซึ่งมีความเกี่ยวข้องกัน คือ **ค่าคงตัวของพลังค์แบบลดค่า** (reduced Planck constant) หรือบางครั้งเรียกว่าค่าคงตัวของดิแรค

:\hbar\equiv\frac{h}{2\pi}=1.054\ 571\ 817...\times10^{-34}\ \mbox{J}\cdot\mbox{s}

เมื่อ π คือค่าคงที่พาย ชื่อเรียกปริมาณนี้อ่านออกเสียงว่า เอช-บาร์

ตัวเลขที่ใช้ในที่นี้เป็นตัวเลขที่สำนักงานชั่งตวงวัดระหว่างประเทศ (International Bureau of Weights and Measures) ซึ่งได้ทำการแก้ไขนิยามของ ระบบหน่วยวัดระหว่างประเทศ กำหนดขึ้นใน ที่ประชุมใหญ่ว่าด้วยการชั่งตวงวัด ครั้งที่ 26 ในปี 2019

เราใช้ค่าคงตัวของพลังค์ในการอธิบายควอนไทเซชั่น (quantization) ซึ่งเป็นปรากฏการณ์ที่เกิดขึ้นในระดับขนาดที่เล็กมาก ๆ เช่น สำหรับอนุภาคอย่างอิเล็กตรอนและโฟตอน โดยคุณสมบัติทางฟิสิกส์บางอย่างของอนุภาคเหล่านี้จะมีค่าที่เป็นไปได้เป็นจำนวนเท่าของค่าคงตัวหนึ่งเท่านั้น แทนที่จะมีค่าใด ๆ ก็ได้ ตัวอย่างเช่น พลังงาน *E* ของแสงที่มีความถี่ *ν* จะมีค่าได้เป็น

:E = n h \nu \,,\quad n\in\mathbb{N}

เท่านั้น เมื่อ *n* เป็นจำนวนเต็มบวกใด ๆ

บางครั้งเป็นการสะดวกกว่าที่จะเขียนปริมาณนี้ในหน่วยของความถี่เชิงมุม *ω*&nbsp;=&nbsp;2 π* ν*, ซึ่งจะเขียนได้เป็น

:E = n \hbar \omega \,,\quad n\in\mathbb{N}

เงื่อนไขควอนไทเซชั่นเช่นข้างบนนี้มีอยู่มากมาย เงื่อนไขหนึ่งที่น่าสนใจคือควอนไทเซชั่นของโมเมนตัมเชิงมุมของอนุภาค ถ้าเราให้ *J* เป็นโมเมนตัมเชิงมุมโดยรวมของระบบ และ *J<sub>z</sub>* เป็นโมเมนตัมเชิงมุมที่วัดในแกนใด ๆ ปริมาณทั้งสองนึ้จะสามารถมีค่าได้เป็น

:\begin{matrix}
J^2 = j(j+1) \hbar^2,  & j = 0, 1/2, 1, 3/2, \ldots \\
J_z = m \hbar, \qquad\quad & m = -j, -j+1, \ldots, j\end{matrix}

เท่านั้น ดังนั้นเราสามารถเรียก \hbar ได้เป็นควอนตาของโมเมนตัมเชิงมุม

ค่าคงตัวของพลังค์ยังปรากฏในหลักความไม่แน่นอนของไฮเซนเบอร์กด้วย โดยความไม่แน่นอนในการวัดตำแหน่ง Δ*x* และความไม่แน่นอนในการวัดโมเมนตัม Δ*p* ของระบบใด ๆ จะมีความสัมพันธ์กันเป็น

: \Delta x \Delta p \ge \begin{matrix}\frac{1}{2}\end{matrix} \hbar

นอกจากปริมาณสองอย่างนี้แล้ว ยังมีปริมาณทางฟิสิกส์อีกหลายคู่ที่มีสมบัติเป็นไปตามกฎความไม่แน่นอนที่คล้ายกันนี้

ในบางเบราว์เซอร์ สัญลักษณ์ยูนิโค้ด ℎ (ℎ) จะถูกแสดงผลเป็นสัญลักษณ์ค่าคงตัวของพลังค์ และสัญลักษณ์ ℏ (ℏ) จะถูกแสดงผลเป็นค่าคงตัวของดิแรค

## ดูเพิ่ม
* การแผ่รังสีแม่เหล็กไฟฟ้า
* สมการของชเรอดิงเงอร์
* คุณสมบัติทวิภาวะ

## อ้างอิง
* ลิงก์ ไปหาค่าที่ สำนักงานชั่งตวงวัดระหว่างประเทศ กำหนดไว้

หมวดหมู่:ค่าคงตัวพื้นฐาน
โปรแกรมแปล

:*"ตัวแปล" เปลี่ยนทางมาที่นี่ ระวังสับสนกับ [[ตัวแปร (วิทยาการคอมพิวเตอร์)|ตัวแปร]]*
**โปรแกรมแปล** () คือโปรแกรมคอมพิวเตอร์ที่แปลชุดคำสั่งของภาษาโปรแกรมหนึ่ง ไปเป็นชุดคำสั่งของอีกภาษาโปรแกรมหนึ่ง โดยความหมายดั้งเดิมไม่สูญเสียไป โปรแกรมแปลภาษาระดับสูงบางตัวจะเปลี่ยนแปลงตรรกะบางอย่าง หรือทำตรรกะให้ง่ายขึ้นโดยผลลัพธ์ยังเป็นเช่นเดิม

## ประเภท
* คอมไพเลอร์ (compiler) - โปรแกรมแปลภาษาระดับสูงเป็นภาษาแอสเซมบลีหรือภาษาเครื่อง
* อินเทอร์พรีเตอร์ (interpreter) - โปรแกรมแปลภาษาระดับสูงเป็นรหัสที่สามารถทำงานได้ทันที
* ดีคอมไพเลอร์ (decompiler) - โปรแกรมแปลภาษาเครื่องหรือภาษาปลายทางกลับไปเป็นรหัสต้นฉบับ
* แอสเซมเบลอร์ (assembler) - โปรแกรมแปลภาษาแอสเซมบลีเป็นภาษาเครื่อง
* ดิสแอสเซมเบลอร์ (disassembler) - โปรแกรมแปลภาษาเครื่องกลับเป็นภาษาแอสเซมบลี

## อ้างอิง

หมวดหมู่:การทำภาษาโปรแกรมให้เกิดผล
บ้านใร่กาแฟ

**บ้านใร่กาแฟ** เป็นร้านกาแฟที่เปิดตามสถานีบริการน้ำมัน เส้นทางสายต่างๆ ของ ภาคเหนือ ภาคตะวันออกเฉียงเหนือ และ ภาคใต้ โดยเปิดครั้งแรกเมื่อ พ.ศ. 2540

## ประวัติ
ปี พ.ศ. 2538 - พ.ศ. 2540 นายสายชล เพยาว์น้อย เจ้าของธุรกิจบ้านใร่กาแฟเป็นคนที่ชอบเดินทางศึกษาวัฒนธรรมไปตามเส้นเดินทางสายต่าง ๆ ทั้งภาค ภาคอีสาน ภาคเหนือภาคใต้ ตลอดการเดินทางมักจะแวะดื่มกาแฟกระป๋องตามสถานีบริการน้ำมัน  ครั้งเดินทางไปยังสายอีสานได้พบกาแฟแบบชาวบ้านตั้งซุ้ม โต๊ะ ในสถานีบริการน้ำมัน แบบคั่วชง มีจุดเด่นในด้านรสชาติ และ วิธีการในการนำเสนอ ลูกค้าจะเห็นกรรมวิธี และ ลีลาการชงกาแฟของชาวบ้านดูมีศิลปะเพิ่มคุณค่าให้กาแฟในแก้วนั้น ๆ ปรุงแบบแก้วต่อแก้ว ใช้กาแฟคั่วใหม่จากภาชนะที่ฝาปิดสนิทบดสด ๆ ชงสด ๆ จึงนำแนวทางของชาวบ้านมานำเสนอในรูปแบบของบ้านใร่กาแฟ คือ เพิ่มอาคารกาแฟ จัดการความสะอาด ความสะดวกสบาย เป็นระบบธุรกิจ เพิ่มแนวคิดทางสถาปัตยกรรม เป็นอาคารทรงไทยโมเดิร์น จัดการภูมิทัศน์โดยรอบ
บ้านใร่กาแฟสร้างสาขาแรกที่สถานีบริการน้ำมัน ปตท.รังสิต – องค์รักษ์คลอง 7 เมื่อวันที่ 21 ธันวาคม พ.ศ. 2540 โดยมีชื่อว่าบ้านแรก สาขาบ้าน 9 มีสัญลักษณ์เป็นใบไม้สีเขียว หลังเปิดได้ 13 วัน เช้าวันที่ 2 มกราคม พ.ศ. 2541 เกิดอุบัติเหตุรถเข้าพุ่งชนร้าน ต้องปิดร้านโดยฉับพลัน จากนั้นจึงสร้างสาขา 9/2 เมื่อวันที่ 7 มีนาคม พ.ศ. 2541 ในสถานีบริการน้ำมัน JET และออกแบบใหม่เป็นอาคารทรงสามเหลี่ยม ซึ่งรูปแบบตัดมาจากหน้าบานบ้านทรงไทย จากนั้นได้รับโอกาสจากบริษัท CONOCO ประเทศไทย JET อนุมัติให้ก่อสร้างในแบบบ้าน 8 (บ้านกรุง) บนเส้นทางถนนพหลโยธินเป็นสาขาแรกในสถานีบริการฯของ JET เปิดทำการขายวันที่ 21 เมษายน พ.ศ. 2541 ซึ่งเป็นสาขาบ้านสามเหลี่ยมแรก ปี พ.ศ. 2542 ได้เปลี่ยนชื่อเป็นบ้านใร่กาแฟซึ่งได้แนวความคิดจาก สังคมและภูมิปัญญาของชาวบ้านของไทย ในปี พ.ศ. 2549 มีสาขาทั้งหมด 110 สาขา

## แหล่งข้อมูลอื่น ๆ
# www.banriecoffee.com
# www.facebook.com/banriethailand
# www.twitter.com/banriecoffee

## อ้างอิง

หมวดหมู่:ธุรกิจกาแฟ
หมวดหมู่:ตราสินค้าผลิตภัณฑ์เครื่องดื่ม
หมวดหมู่:แบรนด์เครื่องดื่มสัญชาติไทย
หมวดหมู่:ภัตตาคารในประเทศไทย
ซุนวู (ภาพยนตร์)

ชีวประวัติของ **[[ซุนวู]]** ถูกทำมาเป็นภาพยนตร์ในรูปแบบของ ดีวีดี ในประเทศไทย โดยทำเป็นภาพยนตร์จีนชุด 22 ตอน (ดีวีดี 8 แผ่น) โดยใช้ชื่อว่า ซุนวู และสโลแกนว่า "รู้เขา รู้เรา รบ 100 ครั้ง ชนะ 100 ครั้ง"  จัดทำโดย บจก. ยูนิเวอร์แซล พิคเจอร์ส (ไทยแลนด์) จากต้นฉบับเดิมโดย CCTV แห่งสาธารณรัฐประชาชนจีน สำหรับในไทย ได้ คุณก่อศักดิ์ ไชยรัศมีศักดิ์ ประธาน บริษัท ซี.พี.เซเว่นอีเลฟเว่น จำกัด (มหาชน) มาเป็นพรีเซ็นเตอร์ ให้ดีวีดีชุดนี้

## คุณสมบัติของแผ่นดีวีดี

* เสียงในฟิล์มบรรยายไทย และ เสียงพากย์ไทย
* ระบบภาพ ระบบ PAL
* ระบบเสียง Dolby Digital

หมวดหมู่:ภาพยนตร์อิงประวัติศาสตร์
หมวดหมู่:ดีวีดี
หมวดหมู่:ภาพยนตร์จีน
โคชิเอ็ง

thumb|250px|สนามกีฬาฮันชิงโคชิเอ็ง เมืองนิชิโนมิยะ จังหวัดเฮียวโงะ ประเทศญี่ปุ่น

**สนามกีฬาฮันชิงโคชิเอ็ง** หรือชื่อเดิมว่า **สนามกีฬาโคชิเอ็ง** () เป็นสนามเบสบอล ตั้งอยู่ในเมืองนิชิโนมิยะ จังหวัดเฮียวโงะ ประเทศญี่ปุ่น เปิดใช้เมื่อ 1 เมษายน พ.ศ. 2467 จุคนได้ 53,000 คน โดยเป็นสนามกีฬาที่ใหญ่ที่สุดในเอเชียในขณะนั้น สร้างขึ้นเพื่อรับรองการแข่งขันเบสบอลโคชิเอ็ง ของโรงเรียนในระดับมัธยมปลาย ในเดือนสิงหาคมและมีนาคม

ในปี พ.ศ. 2479 ได้มาเป็นสนามกีฬาประจำทีมเบสบอล ฮันชิง ไทเกอร์ ประจำจังหวัดเฮียวโงะ และได้เปลี่ยนชื่อสนามมาเป็น **สนามกีฬาฮันชิงโคชิเอ็ง** ลักษณะสถาปัตยกรรม ได้รับอิทธิพลมาจาก สนามโปโลกราวส์ ในนครนิวยอร์ก

ผู้ตีโฮมรันระดับตำนานอย่างเบบ รูธ ได้เล่นในรายการแข่งขันที่โคชิเอ็งในการทัวร์ประเทศญี่ปุ่นของเขาเมื่อปี ค.ศ. 1934 และได้มีการมอบแผ่นประกาศเกียรติคุณเพื่อระลึกถึงการมาเยือนที่สนามกีฬาแห่งนี้

## การซ่อมแซมในศตวรรษที่ 21
เนื่องจากแผ่นดินไหวครั้งใหญ่ฮันชิง พ.ศ. 2538 ทำให้เกิดรอยร้าวและส่วนหนึ่งของอัฒจันทร์ได้ทรุดตัวลง เดือนกรกฎาคม พ.ศ. 2547 ได้มีแผนทำคอนกรีตผิวหน้าให้ดีขึ้น

## การปรากฏในนิยาย
โคชิเอ็งมักปรากฏในมังงะซีรีส์เบสบอลเป็นส่วนใหญ่หลายเรื่อง ซึ่งประกอบด้วย *[[ทัช]]*, *[[ครอสเกม]]* และ*[[เอชทู]]* โดยมิตสึรุ อาดาจิ และในผลงานของนักเขียนอื่น ๆ เช่น *[[Big Windup!]]* ของอาซะ ฮิงูจิ และ*[[มือใหม่ไฟแรง]]* โดยมาซาโนริ โมะริตะ รวมถึงมีการกล่าวถึงใน*[[ถนนนักสู้สู่ทีมเบสบอล]]* ที่โคชิเอ็งเป็นเป้าหมายของทีมเบสบอลมัธยมปลายทุกทีมที่ต้องการไปให้ถึง ชื่อของสนามแห่งนี้ยังเป็นส่วนหนึ่งในอนิเมะ*[[ปรินเซสไนน์]]* และเหตุการณ์ที่เกิดขึ้น 2 ชั่วโมงใน*[[ยอดนักสืบจิ๋วโคนัน]]* ตอนพิเศษที่มีชื่อว่าปาฏิหาริย์แห่งโคชิเอน ไม่ยอมแพ้ปิศาจที่มองไม่เห็น ซึ่งเป็นเหตุการณ์ที่เกิดขึ้นในสนามกีฬา ตลอดจนไลท์โนเวลกับอนิเมะฉบับดัดแปลงอย่าง*[[สึซึมิยะ ฮารุฮิ]]* (โดยเฉพาะตอน*เสียงถอนหายใจของสึซึมิยะ ฮารุฮิ ตอนที่ 5*) โดยมีคำอธิบายของฮารุฮิที่ว่าทำไมเธอถึงค้นหาพลังเหนือธรรมชาติที่เกี่ยวข้องกับเบสบอล ซึ่งเธอได้เข้าสำรวจพร้อมกับครอบครัวของเธอในโคชิเอ็ง สนามกีฬาแห่งนี้ยังปรากฏในฐานะฉากเกมต่อสู้ *[[เดอะคิงออฟไฟท์เตอร์ส '97]]* โดยมีผู้ชมอย่างเนืองแน่นและได้รับการแปลงเป็นสังเวียนศึก *KOF* และมีปรากฏในมังงะซีรีส์เบสบอลเรื่อง ace of diamond อีกด้วย

## อ้างอิง

## แหล่งข้อมูลอื่น

*  เว็บไซต์สนามฮันชิงโคชิเอ็ง 

หมวดหมู่:สนามเบสบอลในประเทศญี่ปุ่น
หมวดหมู่:สนามในนิปปงโปรเฟสชันแนลเบสบอล
หมวดหมู่:สนามรักบี้ยูเนียนในประเทศญี่ปุ่น
หมวดหมู่:สิ่งก่อสร้างในนิชิโนมิยะ
โชงากูกัง

thumb|250px|บริษัทโชงากูกัง
thumb|250px|ตึกสำนักงานเก่าโชงากูกัง
[thumb|250px|ตึกสำนักงานใหม่โชงากูกัง [ชิโยดะ (โตเกียว) ประเทศญี่ปุ่น]]

**สำนักพิมพ์โชงากูกัง**  () เป็นสำนักพิมพ์ใหญ่ในประเทศญี่ปุ่น ตีพิมพ์ พจนานุกรม นิยาย หนังสือการ์ตูน และสื่อต่าง ๆ ผลิตแผ่น ลิขสิทธิ์อนิเมะและลิขสิทธิ์ภาพยนตร์ ตั้งอยู่ที่ เมืองโตเกียว ประเทศญี่ปุ่น ก่อตั้งเมื่อ 8 สิงหาคม 1922 โดยทาเกโอะ โองะ ปัจจุบันประธานบริษัทคือ มาซาฮิโระ โองะ (หลาน) 

สำนักพิมพ์โชงากูกังตั้งขึ้นโดยมีจุดมุ่งหมายตีพิมพ์สื่อความรู้ต่าง ๆ สำหรับโรงเรียนประถม และคู่มือการเรียนการสอนสำหรับอาจารย์ และนักเรียน และได้ขยายกิจการ หนังสือรวมไปถึง พจนานุกรมและสารานุกรม ในปี พ.ศ. 2502 สำนักพิมพ์ได้ตีพิมพ์นิตยสารการ์ตูนเล่มแรก ซึ่งใช้ชื่อว่า *[[โชเน็งซันเดย์]]* จำหน่ายครั้งแรกเมื่อวันที่ 17 มีนาคม พ.ศ. 2502 และ *[[โคโระโคโระคอมมิก]]* จำหน่ายเมื่อวันที่ 15 พฤษภาคม พ.ศ. 2520 ก็ได้ตีพิมพ์การ์ตูนเรื่องโดราเอมอน ส่วนการ์ตูนเรื่องอื่น ๆ ที่ตีพิมพ์โดยโชงากูกังและเป็นที่นิยม ได้แก่ *[[รันม่า 1/2]]*, *[[แฮมทาโร่]]*, *[[อินุยาฉะ]]*, *[[ยอดนักสืบจิ๋วโคนัน]]*, *[[โปเกมอน]]*

นอกจากนี้ โชงากูกังยังได้ตีพิมพ์นิตยสารแฟชั่นที่เป็นรู้จักกันดีในญี่ปุ่น ได้แก่ *CanCam* ในปัจจุบันโชงากูกังตีพิมพ์หนังสือการ์ตูนมากกว่าหนึ่งล้านเล่มต่อปี

## ดูเพิ่ม
* โชงากูกัง เอเชีย

## แหล่งข้อมูลอื่น
*  เว็บไซต์สำนักพิมพ์โชงากูกัง 
* เว็บไซต์สำนักพิมพ์โชงากูกัง 
* 
* 


หมวดหมู่:สำนักพิมพ์ญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2465
งานแสดงตราไปรษณียากรแห่งชาติ

right|200px|thumb|งาน THAIPEX '05

**งานแสดงตราไปรษณียากรแห่งชาติ** ( หรือ THAIPEX) เป็นงานที่จัดโดยไปรษณีย์ของไทยเป็นประจำทุกสองปี ในงานมีการจัดแสดงและประกวดแสตมป์จากนักสะสมในระดับประเทศ ไม่ว่าจะเป็นเยาวชนหรือผู้ใหญ่ มีการออกร้านของร้านขายแสตมป์จำนวนมาก ในบางปีเป็นการจัดงานระดับโลก ซึ่งมีผู้นำแสตมป์เข้าประกวดจากนานาชาติ และเรียกงานเป็น **งานแสดงตราไปรษณียากรระหว่างประเทศ** (พ.ศ. 2526) หรือ **งานแสดงตราไปรษณียากรโลก** (พ.ศ. 2536 และ 2546) เป็นต้น

ปกติจะจัดงานในช่วงที่ตรงกับวันที่ 4 สิงหาคม ตรงกับวันไปรษณีย์ไทย ยกเว้นงานระดับโลกอาจจัดในช่วง 9 ตุลาคม ซึ่งเป็นวันก่อตั้ง สหภาพสากลไปรษณีย์แทน

## รายละเอียดของงาน

## อ้างอิง

หมวดหมู่:ไปรษณีย์
หมวดหมู่:แสตมป์
หมวดหมู่:งานจัดแสดง
บัตรตราไปรษณียากรที่ระลึก

[right|thumb|200px|บัตรตราไปรษณียการที่ระลึกของประเทศอังกฤษเมื่อปี ค.ศ. 1997 โดยจัดทำเพื่อระลึก[พระเจ้าเฮนรีที่ 8 แห่งอังกฤษ]]
**บัตรตราไปรษณียากรที่ระลึก** () เป็นรูปแบบการจำหน่ายแสตมป์สำหรับการสะสมแบบหนึ่ง โดยมีลักษณะเป็นการ์ดแข็งภายในติดเมาท์และบรรจุแสตมป์ครบชุด บนการ์ดอาจมีการพิมพ์รายละเอียดต่าง&nbsp;ๆ เกี่ยวกับแสตมป์เช่น ชื่อชุด คำอธิบายภาพบนแสตมป์ เป็นต้น

หมวดหมู่:แสตมป์
ทฤษฎีออโตมาตา

**ทฤษฎีออโตมาตา** (Automata theory) เป็นสาขาหนึ่งของวิทยาการคอมพิวเตอร์ที่ศึกษาเครื่องจักรสถานะจำกัด ผ่านทางวัตถุทางคณิตศาสตร์ที่แสดงเครื่องจักรเหล่านั้น

## ออโตมาตา
**ออโตมาตา** รูปพหูพจน์ *ออโตมาตา* (automata), รูปเอกพจน์ *ออโตมาตอน* (automaton)  ความหมายโดยตัวศัพท์หมายถึง เครื่องกลซึ่งเคลื่อนที่หรือทำงานได้ด้วยตนเอง. ในสาขาวิทยาการคอมพิวเตอร์นั้น ใช้ออโตมาตา เพื่อเป็นโมเดลทางคณิตศาสตร์ของ เครื่องจักรสถานะจำกัด

### รายละเอียดพื้นฐาน
ออโตมาตานั้นเป็นโมเดลทางคณิตศาสตร์ของเครื่องจักรสถานะจำกัด (Finite state machine)  เครื่องจักรสถานะจำกัดนั้น คือเครื่องจักรที่เมื่อรับข้อมูล จะ *กระโดด* ไปมาระหว่างสถานะต่าง ๆ ตามที่ได้ระบุไว้ใน *ฟังก์ชันการเปลี่ยนแปลง* ซึ่งสามารถเขียนอยู่ในรูปของตารางได้ &nbsp; สำหรับเครื่องจักรตระกูล "มีลลี" ฟังก์ชันดังกล่าวจะระบุสถานะที่จะเปลี่ยนไป สำหรับสถานะตั้งต้น และข้อมูลที่ได้รับ &nbsp;&nbsp; ข้อมูลป้อนเข้าจะถูก "อ่าน" ทีละตัวอักษร จนกระทั่งข้อมูลถูกอ่านเข้าไปทั้งหมด (จะเข้าใจได้ง่ายขึ้นถ้ามองข้อมูลป้อนเข้าเป็นเทปที่มีตัวอักษรเขียนเรียงต่อกันบนเทปนั้น เทปนี้จะถูกอ่านโดยหัวอ่านของออโตมาตา ซึ่งจะอ่านตัวอักษรไปเรื่อย ๆ ครั้งละหนึ่งตัวอักษร) &nbsp; เมื่อข้อมูลถูกอ่านเข้าไปจนหมด เราจะกล่าวว่าออโตมาตาหยุดทำงาน และสถานะของมันก็จะใช้บอกว่าออโตมาตานั้น *รับ* หรือ *ไม่รับ* ข้อมูลป้อนเข้านั้น &nbsp; กล่าวคือ ถ้าออโตมาตามีสถานะอยู่ใน *สถานะรับ* เราจะกล่าวว่าออโตมาตา *รับ* ข้อมูลนั้น และในทางกลับกันเราจะกล่าวว่าออโตมาตา *ไม่รับ* ข้อมูลนั้น  &nbsp; เราสามารถมองว่าข้อมูลป้อนเข้าใด ๆ เป็น *คำ* คำหนึ่ง และเราจะกล่าวว่าเซตของคำที่ออโตมาตารับเป็น *ภาษาที่รับโดยออโตมาตา* นั้น

### คุณลักษณะของออโตมาตา
* ประกอบด้วยสถานะ (states), ฟังก์ชันการเปลี่ยนสถานะ (transition function), สถานะเริ่มต้น (initial states) และ สถานะการยอมรับ (accepting states) 
* รับอินพุตจากภายนอกระบบเข้าอย่างต่อเนื่อง เรียกอินพุตที่รับเข้ามานี้ว่าตัวอักษร (alphabets)
* ลำดับของตัวอักษรที่เป็นอินพุตซึ่งรับเข้ามาเรื่อย&nbsp;ๆ นั้น เรียกว่า คำ (words)
* มีการเปลี่ยนสถานะตามที่กำหนดโดยฟังก์ชันการเปลี่ยนสถานะ อันเป็นไปตามตัวอักษรที่รับอินพุตเข้ามา
* เมื่อหยุดการรับอินพุต หากออโตมาตาอยู่ในสถานะการยอมรับ ถือว่าออโตมาตายอมรับคำที่เป็นอินพุตนั้น แต่ถ้าออโตมาตาอยู่นอกสถานะการยอมรับ ถือว่าออโตมาตาปฏิเสธคำที่เป็นอินพุตนั้น
* เซตของคำทั้งหมดที่ออโตมาตานั้นยอมรับเรียกว่า *ภาษา* ซึ่งยอมรับโดยออโตมาตานั้น

## ประเภทของออโตมาตา
* ออโตมาตาเชิงกำหนด (Deterministic Finite Automata; DFA)
* ออโตมาตาเชิงไม่กำหนด (Nondeterministic Finite Automata; NFA)
* ออโตมาตาเชิงไม่กำหนด ที่มีการเปลี่ยนสถานะด้วยอักษร **ε** (อักษรว่างเปล่า) (Nondeterministic Finite Automata, with ε transitions (ε-NFA))
* พุชดาวน์ ออโตมาตา (Pushdown Automata; PDA)
* เครื่องคำนวณทัวริ่ง (Turing Machines)
* ออโตมาตาแบบมีขอบเขตเชิงเส้น (Linear Bound Automata; LBA)

## อ้างอิง

* Michael Sipser (1997). Introduction to the Theory of Computation, PWS Publishing. ISBN 0-534-94728-X.  Part One: Automata and Languages, chapters 1–2, pp.29–122. Section 4.1: Decidable Languages, pp.152–159. Section 5.1: Undecidable Problems from Language Theory, pp.172–183.

## แหล่งข้อมูลอื่น
บือคีออโตมาตอน

**บือคีออโตมาตอน** (Büchi automaton) ตั้งชื่อตาม Julius Richard Büchi นักคณิตศาสตร์ชาวสวิส ใช้สำหรับการคำนวณซึ่งมีลักษณะเป็นอนันต์ คือการคำนวณนั้นดำเนินเรื่อยไปไม่มีสิ้นสุด การประยุกต์ใช้บือคีออโตมาตานั้น มีตัวอย่างในด้าน formal method เช่น ตรรกและการให้เหตุผลในระบบรีแอคทีฟ (reactive system)
และ การตรวจสอบโมเดล (model checking)

## สัญลักษณ์
สัญลักษณ์ที่ใช้ในหัวข้อนี้:
*A : เซตจำกัด ของอักษร
*A^{*} : เซตของคำจำกัด
*A^{\omega} : เซตของคำ\omega (\omega-words หรือ \omega-sequences )

## บือคีออโตมาตอน
บือคีออโตมาตอน เป็น NFA ซึ่งมีการปรับเปลี่ยนเงื่อนไงการยอมรับ เพื่อรองรับ คำ \omega.
การยอมรับคำ \omega ของ บือคีออโตมาตอนเกิดขึ้นเมื่อ อ่านคำซึ่งอินพุตจากซ้ายไปขวาและทำการเปลี่ยนสถานะตาม
ที่กำหนดโดยฟังก์ชันการเปลี่ยนสถานะ แล้วในสายลำดับการเปลี่ยนสถานะนั้น มีสถานะยอมรับเกิดขึ้นบ่อยเป็นอนันต์

เราเรียกการยอมรับคำแบบนี้ว่าการยอมรับแบบบือคี (Büchi acceptance)

## อ้างอิง
* Wolfgang THOMAS, Automata on Infinite Objects, Handbook of theoretical computer science (vol. B): formal models and semantics,  ISBN 0-444-88074-7

หมวดหมู่:ทฤษฎีออโตมาตา
หมวดหมู่:ตัวแบบการคำนวณ
หมวดหมู่:การตรวจสอบตัวแบบ
รถสี่ล้อแดง

thumb|รถแดง รถโดยสารรับจ้างที่นิยมในตัวเมืองเชียงใหม่
thumb|การจราจรในเชียงใหม่ และรถสองแถวรู้จักในชื่อ"รถแดง"

**รถสี่ล้อแดง** หรือ **รถแดง** คือรถโดยสารรับจ้าง ในรูปแบบของรถสองแถวขนาดเล็กในตัวอำเภอเมือง เชียงใหม่ โดยผู้ขับรวมตัวในรูปสหกรณ์ ชื่อ สหกรณ์นครลานนาเดินรถ จำกัด  

เนื่องจากตัวรถมีสีแดง จึงเรียกว่า "รถแดง" หรือ ชาวเชียงใหม่เรียกว่า "รถสี่ล้อ" ลักษณะการวิ่งของรถจะไม่ประจำทาง โดยจะวิ่งในเส้นทางที่ผู้โดยสารต้องการคล้ายกับแท็กซี่ แต่จะรับผู้โดยสารเพิ่มเติมตลอดทาง และเปลี่ยนเส้นทางตามผู้โดยสาร 

ล่าสุดได้มีโครงการจากมหาวิทยาลัยเชียงใหม่ ได้ทำการวางเส้นทางจำลองวิ่งของรถเมล์ โดยใช้รถสี่ล้อแดง เสริมเข้ากับรถเมล์ของทางเทศบาลนครเชียงใหม่

## ดูเพิ่ม
* การขนส่งในจังหวัดเชียงใหม่

## อ้างอิง

หมวดหมู่:ระบบขนส่งมวลชนในจังหวัดเชียงใหม่
หมวดหมู่:การขนส่งในจังหวัดเชียงใหม่
เวลาสากลเชิงพิกัด

thumb|upright=2.0|แผนที่โลกแสดงเขตเวลาในปัจจุบัน

**เวลาสากลเชิงพิกัด** () คือ หน่วยเวลาที่ใช้ในการอ้างอิงการหมุนของโลก โดยใช้เครื่องหมายบวก (+) หรือลบ (-) เทียบจากหน่วยเวลาสากลซึ่งเป็นระบบอ้างอิงจากเวลามาตรฐานกรีนิช (GMT) จุดอ้างอิงของเวลาสากลเชิงพิกัดคือที่ลองจิจูด ที่ 0° ที่ตัดผ่านหอดูดาวหลวงกรีนิชในกรีนิช ลอนดอน สหราชอาณาจักร (และเป็นสาเหตุหลักที่เวลามาตรฐานกรีนิชยังคงมีใช้อยู่ในปัจจุบัน)

## ตารางเวลาสากลเชิงพิกัด

ตัวอย่างเวลาของที่ต่างๆ ในโลก ถ้าเวลาสากลเชิงพิกัดมีค่า 10:00
* ลอสแอนเจลิส สหรัฐอเมริกา (UTC -8) - เวลาท้องถิ่น 2:00
* นิวยอร์ก สหรัฐอเมริกา (UTC -5) - เวลาท้องถิ่น 5:00
* ลอนดอน สหราชอาณาจักร (UTC) - เวลาท้องถิ่น 10:00
* กรุงเทพ ประเทศไทย (UTC +7) - เวลาท้องถิ่น 17:00 
* โตเกียว ประเทศญี่ปุ่น (UTC +9) - เวลาท้องถิ่น 19:00

อย่างไรก็ตาม ในช่วงฤดูร้อน ในบางพื้นที่ของโลก โดยเฉพาะในพื้นที่ที่อยู่ห่างจากเส้นศูนย์สูตร  ช่วงเวลาจากวันอาทิตย์สุดท้ายของเดือนมีนาคม จนถึงวันอาทิตย์สุดท้ายของเดือนตุลาคม เวลาท้องถิ่น จะใช้เวลาออมแสงแทน ซึ่งโดยทั่วไปมีค่าแตกต่างจากเวลาปกติ 1 ชั่วโมง

## แหล่งข้อมูลอื่น
* What is Universal Time ?  กองทัพเรือสหรัฐ

ว
หมวดหมู่:ข้อเสนอแนะของ ITU-R
ความหนาแน่นประชากร

**ความหนาแน่นประชากร** เป็นการวัดปริมาณประชากรในหน่วยพื้นที่หนึ่ง ๆ โดยขึ้นอยู่กับกลุ่มตัวอย่างที่เลือกนำมาสำรวจ เช่น ความหนาแน่นของประชากรในประเทศ หรือความหนาแน่นประชากรในเขตที่อยู่อาศัย และในบางครั้งจะเป็นการยากในการวัดที่ได้ค่าความหนาแน่นที่แน่นอน หน่วยที่ใช้ในการวัดความหนาแน่น ได้แก่ จำนวนประชากรต่อตารางกิโลเมตร หรือ จำนวนบ้านต่อพื้นที่ตารางกิโลเมตร หรือในบางกรณีพิเศษ จะใช้เป็นจำนวนประชากรต่อหน่วยความยาว เช่น จำนวนประชากรต่อบริเวณความยาวชายหาด

ความหนาแน่นของประชากรของประเทศไทยทั่วทั้งประเทศ (ต่อตร.กม) ปี พ.ศ. 2560 เท่ากับ 136 คนต่อ ตร.กม.

หมวดหมู่:ภูมิศาสตร์
หมวดหมู่:ประชากรศาสตร์
หมวดหมู่:ปัญหาสิ่งแวดล้อม
ตลาดหลักทรัพย์

**ตลาดหลักทรัพย์** () เป็นสถานที่ที่นายหน้าซื้อขายหุ้น (โบรเกอร์) และนักลงทุนสามารถซื้อและขายหลักทรัพย์ เช่น หุ้นของทุน พันธบัตร และเครื่องมือทางการเงินอื่น ๆ ตลาดหลักทรัพย์ยังให้บริการอำนวยความสะดวกสำหรับการออกและไถ่ถอนหลักทรัพย์ เช่น ตราสาร และกิจกรรมเงินทุน รวมถึงการจ่ายรายได้และเงินปันผล หลักทรัพย์ที่ลงทุนซื้อขายในตลาดหลักทรัพย์ประกอบไปด้วย หุ้นที่ถูกออกโดยบริษัทที่จดทะเบียน หน่วยลงทุน ตราสารอนุพันธ์ ผลิตภัณฑ์การลงทุนรวม และพันธบัตร ตลาดหลักทรัพย์มักจะทำหน้าที่เป็นตลาด"การประมูลขายทอดตลาดอย่างต่อเนื่อง" กับผู้ซื้อและผู้ขายที่ทำธุรกรรมผ่าน Open outcry ที่ตำแหน่งศูนย์กลาง เช่น ชั้นของการแลกเปลี่ยน หรือการใช้บริการระบบอิเล็กทรอนิกส์เพื่อการซื้อขายหลักทรัพย์ (electronic trading platform)''' 

เพื่อให้สามารถลงทุนหลักทรัพย์ในตลาดหลักทรัพย์บางแห่ง หลักทรัพย์ต้องมีการแสดงรายการต่าง ๆ โดยปกตินั้น จะตั้งอยู่ที่ตั้งศูนย์กลางที่เล็กที่สุดสำหรับการเก็บบันทึกข้อมูล แต่การลงทุนนั้นจะเชื่อมโยงกับสถานที่จริงได้น้อยลง เนื่องจากตลาดสมัยใหม่ได้ใช้ระบบเครือข่ายการสื่อสารทางอิเล็กทรอนิกส์ ซึ่งทำให้พวกเขามีความได้เปรียบในด้านความเร็วที่เพิ่มมากขึ้นและลดต้นทุนในการทำธุรกรรม การลงทุนในตลาดหลักทรัพย์นั้นจำกัดเฉพาะโบรกเกอร์ที่เป็นสมาชิกของตลาดหลักทรัพย์ ในช่วงไม่กี่ปี ช่องทางการซื้อขายหลักทรัพย์ต่าง ๆ มากกมาย เช่น ระบบเครือข่ายการสื่อสารทางอิเล็กทรอนิกส์ ระบบการซื้อขายหลักทรัพย์ทางเลือก และ"ดาร์คพลู" ซึ่งมีกิจกรรมการซื้อขายหลักทรัพย์ที่มีความแตกต่างไปจากตลาดหลักทรัพย์แบบดั้งเดิม

การเสนอขายหุ้นและพันธบัตรแก่ประชาชนทั่วไปเป็นครั้งแรกให้กับนักลงทุนที่จะทำกันในตลาดหลักและตามมาด้วยการลงทุนซื้อขายหุ้นที่จะทำกันในตลาดรอง ตลาดหลักทรัพย์มักเป็นองค์ประกอบที่สำคัญที่สุดของตลาดหุ้น อุปสงค์และอุปทานในตลาดหุ้นได้รับแรงขับเคลื่อนจากปัจจัยต่าง ๆ ที่ในตลาดเสรีทั้งหมด ซึ่งจะส่งผลต่อราคาของหุ้น (ดูที่การประเมินมูลค่าหุ้น)

โดยทั่วไป จะไม่มีข้อผูกมัดใด ๆ สำหรับหุ้นที่ถูกออกผ่านทางตลาดหลักทรัพย์ และจะต้องไม่ทำการซื้อขายหลักทรัพย์เปลี่ยนแปลงในภายหลัง เช่น การซื้อขายดังกล่าวอาจจะต้องผ่านทางตลาดเจรจาต่อรอง (off exchange หรือ over-the-counter) นี่เป็นวิธีแบบปกติที่มีการซื้อขายตราสารอนุพันธ์และพันธบัตร เพื่อที่จะเพิ่มมากขึ้น ตลาดหลักทรัพย์เป็นส่วนหนึ่งของตลาดหลักทรัพย์ทั่วโลก ตลาดหลักทรัพย์ยังทำหน้าที่ทางเศรษฐกิจในการให้สภาพคล่องแก่ผู้ที่ถือหุ้นในการจัดหาวิธีการที่มีประสิทธิภาพในจัดการหุ้น

## ดัชนีราคาหุ้น
ประชาชนโดยทั่วไป จะรู้จักตลาดหลักทรัพย์ของประเทศต่าง ๆ ผ่านทางชื่อดัชนีราคาหุ้น (Price Index) ของตลาดหลักทรัพย์นั้น ๆ มากกว่าชื่อของตลาดหลักทรัพย์ ตัวอย่างดัชนีของตลาดหลักทรัพย์ที่เป็นที่รู้จัก เช่น

ทั้งนี้ ตลาดหลักทรัพย์นิวยอร์ก หรือ New York Stock Exchange ถือไว้ว่าเป็นตลาดหลักทรัพย์ที่เก่าแก่ที่สุด และดัชนีดาวโจนส์ ถือว่าเป็นดัชนีราคาหลักทรัพย์ที่เก่าแก่ที่สุด ตลาดหลักทรัพย์ลาว เป็นตลาดหลักทรัพย์ล่าสุด (เปิด10-10-10) เปิดทำการจริง 11-01-11 ปัจจุบันตลาดหลักทรัพย์ทั่วโลกจะนิยมใช้การคิดดัชนีราคาหลักทรัพย์ตามแบบ เอสแอนด์พี S&P ซึ่งคิดค้นโดยบริษัท สแตนดาร์ดแอนด์พัวร์ จำกัด เป็นส่วนใหญ่เนื่องจากจะสามารถสะท้อนถึงปริมาณการซื้อขายหลักทรัพย์ในตลาดได้ดีกว่าทั้งในด้านปริมาณของธุรกรรม และด้านราคาของหลักทรัพย์

## ดูเพิ่ม
* ตลาดหลักทรัพย์แห่งประเทศไทย
* การวิเคราะห์ปัจจัยพื้นฐาน
* การวิเคราะห์ปัจจัยทางเทคนิค
* ไทยเอ็นวีดีอาร์ บริษัท ไทยเอ็นวีดีอาร์ จำกัด
* สยามดีอาร์ บริษัท สยามดีอาร์ จำกัด
* รายชื่อตลาดหลักทรัพย์ทั่วโลก

## อ้างอิง

## แหล่งข้อมูลอื่น

หมวดหมู่:ตลาดหลักทรัพย์
อำเภอเฉลิมพระเกียรติ

**อำเภอเฉลิมพระเกียรติ** เป็นอำเภอซึ่งได้รับการประกาศจัดตั้งเป็นอำเภอกรณีพิเศษ โดยไม่ผ่านการเป็นกิ่งอำเภอ มีการประกาศจัดตั้งขึ้นเมื่อ 5 ธันวาคม พ.ศ. 2539 เพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี โดยมีการตั้งชื่ออำเภอว่า อำเภอเฉลิมพระเกียรติ ใน 5 จังหวัด ดังนี้

* อำเภอเฉลิมพระเกียรติ จังหวัดนครราชสีมา
* อำเภอเฉลิมพระเกียรติ จังหวัดนครศรีธรรมราช
* อำเภอเฉลิมพระเกียรติ จังหวัดน่าน
* อำเภอเฉลิมพระเกียรติ จังหวัดบุรีรัมย์
* อำเภอเฉลิมพระเกียรติ จังหวัดสระบุรี

หมวดหมู่:พระราชพิธีกาญจนาภิเษก พ.ศ. 2539
เฉลิมพระเกียรติ
แขวง

**แขวง** เป็นชื่อเรียกของเขตการปกครอง โดยในประเทศลาวและประเทศพม่านั้น "แขวง" จะมีอำนาจปกครองในระดับเดียวกับจังหวัดของประเทศไทย

## แขวงในประเทศไทย
แขวง เป็นระดับการปกครองของรัฐในหลายพื้นที่ของประเทศไทยในอดีต มีฐานะเทียบเท่ากับตำบล  ในเขตกรุงเทพมหานคร "แขวง" จะอยู่ในระดับเดียวกับตำบลของจังหวัดอื่น คือ เล็กกว่าเขต (เทียบได้กับอำเภอ) เนื่องจากแขวงเหล่านี้เกือบทั้งหมดเปลี่ยนแปลงฐานะมาจากตำบลที่มีอยู่เดิมในจังหวัดพระนครและจังหวัดธนบุรี ดังนั้นบางครั้งจึงเกิดความสับสนในการใช้คำว่าแขวงและตำบลในความหมายดังกล่าว

แต่เดิมนั้นในพื้นที่เขตรอบนอกของกรุงเทพมหานครที่ไม่ได้อยู่ในเขตเทศบาลนครกรุงเทพและเทศบาลนครธนบุรี (ซึ่งตำแหน่งกำนันถูกยกเลิกตามพระราชบัญญัติเทศบาล) มาก่อนจะมีการเปลี่ยนรูปแบบการปกครองนครหลวงเป็นกรุงเทพมหานคร จะมีกำนันแขวงเป็นหัวหน้าดูแลแต่ละแขวงในลักษณะเดียวกันกับกำนันตำบลของจังหวัดอื่น ๆ อย่างไรก็ตาม กรุงเทพมหานครได้ออกประกาศยกเลิกตำแหน่งกำนัน รวมทั้งผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนันทั้งหมดในพื้นที่มาตั้งแต่ปี พ.ศ. 2547 แล้ว

นอกจากนี้ ในเขตเทศบาลนครบางแห่ง ได้แก่ เทศบาลนครนนทบุรีและเทศบาลนครเชียงใหม่ ซึ่งไม่มีตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนันแล้วเช่นกัน  โดยพื้นที่รับผิดชอบของสำนักงานแขวงแต่ละแห่งไม่จำเป็นต้องอิงกับเขตของตำบล ดังนั้นแขวงเหล่านั้นจึงไม่ได้แทนที่ตำบลอย่างสมบูรณ์เหมือนในกรุงเทพมหานคร ทั้งนี้ แต่ละแขวงจะมีหัวหน้าแขวงประจำสำนักงานแขวงเป็นผู้ดูแล

### รายชื่อแขวงในกรุงเทพมหานคร
ปัจจุบันกรุงเทพมหานครมี 180 แขวง

## รายชื่อแขวงในเทศบาลนคร

## อ้างอิง
* ข้อมูลทำเนียบท้องที่ กรมการปกครอง กระทรวงมหาดไทย 


แขวง
ท่าช้าง

**ท่าช้าง** สามารถหมายถึงสถานที่ที่มีชื่อเดียวกันในอำเภอและจังหวัดต่าง ๆ ดังนี้

## อำเภอ
* อำเภอท่าช้าง จังหวัดสิงห์บุรี

## ตำบล
* ตำบลท่าช้าง อำเภอเมืองจันทบุรี จังหวัดจันทบุรี
* ตำบลท่าช้าง อำเภอเมืองนครนายก จังหวัดนครนายก
* ตำบลท่าช้าง อำเภอเฉลิมพระเกียรติ จังหวัดนครราชสีมา
* ตำบลท่าช้าง อำเภอนครหลวง จังหวัดพระนครศรีอยุธยา
* ตำบลท่าช้าง อำเภอพรหมพิราม จังหวัดพิษณุโลก
* ตำบลท่าช้าง อำเภอบ้านลาด จังหวัดเพชรบุรี
* ตำบลท่าช้าง อำเภอบางกล่ำ จังหวัดสงขลา
* ตำบลท่าช้าง อำเภอเสาไห้ จังหวัดสระบุรี
* ตำบลท่าช้าง อำเภอวิเศษชัยชาญ จังหวัดอ่างทอง
* ตำบลท่าช้าง อำเภอสว่างวีระวงศ์ จังหวัดอุบลราชธานี
หรืออาจหมายถึงตำบลที่มีคำว่า "ท่าช้าง" ภายในชื่อ ในอำเภอและจังหวัดต่อไปนี้
* ตำบลวังท่าช้าง อำเภอกบินทร์บุรี จังหวัดปราจีนบุรี
* ตำบลห้วยท่าช้าง อำเภอเขาย้อย จังหวัดเพชรบุรี
* ตำบลทุ่งท่าช้าง อำเภอสระโบสถ์ จังหวัดลพบุรี
* ตำบลท่าช้างคล้อง อำเภอผาขาว จังหวัดเลย

## เทศบาลตำบล
* เทศบาลตำบลท่าช้าง อำเภอเมืองนครนายก จังหวัดนครนายก
* เทศบาลตำบลท่าช้าง อำเภอเฉลิมพระเกียรติ จังหวัดนครราชสีมา
* เทศบาลตำบลท่าช้าง อำเภอบางกล่ำ จังหวัดสงขลา
* เทศบาลตำบลท่าช้าง อำเภอวิเศษชัยชาญ จังหวัดอ่างทอง
* เทศบาลตำบลท่าช้าง อำเภอสว่างวีระวงศ์ จังหวัดอุบลราชธานี
* เทศบาลตำบลท่าช้างคล้อง อำเภอผาขาว จังหวัดเลย

## ท่าเรือ
* ท่าช้างวังหลวง
เทนนิสวิมเบิลดัน

200px|right|thumb|สัญลักษณ์ของการแข่งขัน
**การแข่งขันเทนนิสวิมเบิลดัน** () เป็นการแข่งขันเทนนิสที่เก่าแก่ที่สุดในโลก โดยจะจัดการแข่งขันขึ้นในช่วงเดือนมิถุนายน-กรกฎาคมของทุกปี วิมเบิลดันเป็นการแข่งขันเทนนิสแกรนด์สแลมรายการที่สามของปี ถัดจากออสเตรเลียนโอเพน และเฟรนช์โอเพน ก่อนจะปิดท้ายปีด้วยรายการยูเอสโอเพน และเป็นการแข่งขันแกรนด์สแลมรายการเดียวในปัจจุบันที่แข่งขันบนคอร์ทหญ้า

การแข่งขันวิมเบิลดันเริ่มจัดมาตั้งแต่ ค.ศ. 1877 ที่คอร์ทเทนนิสในย่านวิมเบิลดัน กรุงลอนดอน สหราชอาณาจักร เป็นการแข่งขันที่มีธรรมเนียมปฏิบัติมากมายและยาวนาน เช่น ชุดแข่งขันของนักเทนนิสจะต้องมีสีขาวเป็นส่วนใหญ่ ไม่แข่งขันในวันอาทิตย์ของสัปดาห์แรก (วันอาทิตย์ของสัปดาห์ที่สองใช้แข่งขันรอบชิงชนะเลิศชายเดี่ยว) ตั้งแต่เริ่มจัดมีการแข่งขันในวันอาทิตย์ของสัปดาห์แรกเพียงสามปีคือ ค.ศ.1991 ค.ศ.1997 และ ค.ศ.2004  เนื่องจากมีฝนรบกวนทำให้การแข่งขันล่าช้า

เนื่องจากเป็นการแข่งขันบนพื้นหญ้า ที่จะมีการแฉลบของลูกมากกว่าพื้นผิวประเภทอื่น และมีความเร็วของลูกสูง เอื้ออำนวยต่อนักเทนนิสที่มีความหนักหน่วงของลูกเสิร์ฟ และลูกกราวด์สโตรก
ทำให้ผู้ชนะเลิศในการแข่งขันวิมเบิลดันมักจะมีรูปแบบการเล่นที่หนักหน่วง ดุดัน เช่น พีท แซมพราส และ มาร์ตินา นาฟราติโลวา

## ทำเนียบผู้ชนะเลิศในการแข่งขันประเภทชายเดี่ยวและหญิงเดี่ยวตั้งแต่ ค.ศ. 1968

## ดูเพิ่ม
* รายชื่อผู้เข้าแข่งขันเทนนิสวิมเบิลดันรอบชิงชนะเลิศ‎
## Gallery

ไฟล์:The Royal Gallery at Centre Court, Wimbledon.jpg|The Royal Gallery at Centre Court, Wimbledon
ไฟล์:The Crowd at Centre Court, Wimbledon.jpg|The Crowd at Centre Court, Wimbledon
ไฟล์:The Centre Court, Wimbledon.jpg|The Centre Court, Wimbledon
ไฟล์:The decision of In or Out with the help of Technology at Wimbledon.jpg|The decision of In or Out with the help of Technology at Wimbledon
ไฟล์:The longest match ever played at Wimbledon.jpg|The longest match ever played at Wimbledon
ไฟล์:The Wimbledon Shop.jpg|The Wimbledon Shop
ไฟล์:The instructions to Non Ticket Holders at Wimbledon.jpg|The instructions to Non Ticket Holders at Wimbledon
ไฟล์:Wimbledon scoreboard.jpg|Wimbledon scoreboard
ไฟล์:Wimbledon order of play.jpg|Wimbledon order of play
ไฟล์:Centre Court Wimbledon 1.jpg|Centre Court Wimbledon 1
ไฟล์:Wimbledon Court 1.jpg|Wimbledon Court 1
ไฟล์:Court 4 Wimbledon.JPG|Court 4 Wimbledon
ไฟล์:Court 19 Wimbledon.JPG|Court 19 Wimbledon
ไฟล์:Court 15 Wimbledon.JPG|Court 15 Wimbledon
ไฟล์:Court 17 Wimbledon.JPG|Court 17 Wimbledon
ไฟล์:Wimbledon Queue Bridge.JPG|Wimbledon Queue Bridge
ไฟล์:Score board Wimbledon.jpg|Score board Wimbledon


## แหล่งข้อมูลอื่น
* เว็บไซต์อย่างเป็นทางการของวิมเบิลดัน

## อ้างอิง

วการแข่งขันเทนนิสวิมเบิลดัน
ยูเอสโอเพน

**ยูเอสโอเพ่น** (U.S. Open) อาจหมายถึง:
* ยูเอสโอเพน (เทนนิส) - การแข่งขันเทนนิสแกรนด์สแลม ในรอบที่ 4 และรอบที่ 5 จัดขึ้นทุกปี ในช่วงเดือน สิงหาคมและกันยายน ที่ ฟลัชชิงมีโดวส์ ในเขตควีนส์ เมืองนิวยอร์ก
* ยูเอสโอเพน (กอล์ฟ) - การแข่งขันกอล์ฟชายทัวร์นาเมนต์ในช่วงเดือนมิถุนายนของทุกปี และเป็น 1 ใน 4 ของการแข่งขันกอล์ฟชายที่สำคัญ
* ยูเอสโอเพนคัพ - การแข่งขันฟุตบอลชิงถ้วยของสหรัฐอเมริกา
รายชื่อประธานาธิบดีสหรัฐ

**ประธานาธิบดีสหรัฐ** เป็นตำแหน่งประมุขในการปกครองของสหรัฐอเมริกาประธานาธิบดีเป็นหัวหน้าของทุกสาขาของรัฐบาลแห่งสหพันธรัฐ โดยมีหน้าที่ในการบังคับใช้กฎหมายบัญญัติไว้ในรัฐธรรมนูญ ที่เขียนโดยสภาคองเกรสมาตราที่ 2 ของรัฐธรรมนูญนั้นบัญญัติว่า ประธานาธิบดีต้องเป็นผู้บัญชาการสูงสุดของกองกำลังทหาร และกระจายอำนาจที่เป็นของประธานาธิบดีออกไป รวมไปถึงอำนาจเห็นชอบหรือไม่เห็นชอบร่างกฎหมาย ที่ผ่านมาจากสภาคองเกรส นอกจากนั้น ประธานาธิบดียังมีอำนาจในการแต่งตั้งคณะรัฐมนตรีเพื่อเป็นที่ปรึกษาและอำนาจในการลดโทษหรือให้รอลงอาญาได้ ท้ายที่สุดแล้ว หากประธานาธิบดีได้รับคำแนะนำและการยอมรับจากวุฒิสภา แล้วจะมีอำนาจในการทำสนธิสัญญา, แต่งตั้งเอกอัครราชทูตและศาลตัดสินของประเทศ รวมไปถึงศาลสูงสุดด้วย การแก้ไขเพิ่มเติมรัฐธรรมนูญสหรัฐครั้งที่ 22 กำหนดให้สามารถดำรงตำแหน่งประธานาธิบดีได้ไม่เกินสองสมัย รายนามนี้รวมเฉพาะบุคคลที่ได้สาบานตนเป็นประธานาธิบดีตามการลงนามในรัฐธรรมนูญสหรัฐ ซึ่งมีผลบังคับใช้ในปี ค.ศ. 1787

ที่จริงแล้วประธานาธิบดีของสหรัฐมีเพียง 45 คนเท่านั้น เนื่องจากโกรเวอร์ คลีฟแลนด์ เป็นประธานาธิบดี 2 สมัย คือเป็นคนที่ 22 และคนที่ 24 สำหรับประธานาธิบดีที่เสียชีวิตขณะดำรงตำแหน่งด้วยสาเหตุธรรมชาติ 4 คน ลาออก 1 คน และถูกลอบสังหาร 4 คน ประธานาธิบดีคนแรกของสหรัฐคือ จอร์จ วอชิงตัน เข้ารับตำแหน่งเมื่อ ค.ศ. 1789 ประธานาธิบดีที่อยู่ในตำแหน่งสั้นที่สุดคือ วิลเลียม เฮนรี แฮร์ริสัน อยู่ในตำแหน่งเพียง 32 วัน ส่วนประธานาธิบดีที่อยู่ในตำแหน่งนานที่สุดคือ แฟรงคลิน ดี. โรเซอเวลต์ อยู่ในตำแหน่งนานถึง 12 ปี และเป็นเพียงคนเดียวที่เป็นประธานาธิบดีมากกว่า 2 สมัย เนื่องด้วยความเป็นมหาอำนาจของสหรัฐ ตำแหน่งประธานาธิบดีสหรัฐจึงเปรียบเสมือนบุคคลที่ทรงอำนาจที่สุดในโลก ประธานาธิบดีคนปัจจุบันคือ ดอนัลด์ ทรัมป์ โดยเริ่มดำรงตำแหน่งในวันที่ 20 มกราคม ค.ศ. 2025

## ลำดับประธานาธิบดี

## อดีตประธานาธิบดีที่มีชีวิตอยู่
ในปัจจุบันมีอดีตประธานาธิบดีที่มีชีวิตอยู่ 4 คน ได้แก่

ไฟล์:Bill Clinton, August 2015.tiff|**[[บิล คลินตัน]]** (วาระ: 1993-2001)วันเกิด : 19 สิงหาคม ค.ศ. 1946 ( ปี)
ไฟล์:George W. Bush, April 2014.tiff|**[[จอร์จ ดับเบิลยู. บุช]]** (วาระ: 2001-2009)วันเกิด : 6 กรกฎาคม ค.ศ. 1946 ( ปี)
ไฟล์:President Barack Obama, 2012 portrait crop.jpg|**[[บารัก โอบามา]]** (วาระ: 2009-2017)วันเกิด : 4 สิงหาคม ค.ศ. 1961 ( ปี)
ไฟล์:Joe Biden presidential portrait.jpg|**[[โจ ไบเดิน]]** (วาระ: 2021-2025)วันเกิด : 20 พฤศจิกายน ค.ศ. 1942 ( ปี)


## อ้างอิง

## ดูเพิ่ม
* รายนามสุภาพสตรีหมายเลขหนึ่งสหรัฐ 

## แหล่งข้อมูลอื่น
* ศูนย์ฮอเอนสไตน์เพื่อการศึกษาเกี่ยวกับประธานาธิบดี – มหาวิทยาลัยแกรนด์ วอลลีย์ สเตต
* ประธานาธิบดีสหรัฐ (POTUS) – ห้องสมุดอินเทอร์เน็ตสาธารณะ

ส
ผู้นำประเทศสหรัฐ
*
หมวดหมู่:ผู้นำประเทศ
วิมเบิลดัน

**วิมเบิลดัน** อาจหมายถึง
* วิมเบิลดัน (ลอนดอน) - ชื่อย่านในกรุงลอนดอน
* เทนนิสวิมเบิลดัน - การแข่งขันเทนนิสหนึ่งในรายการเทนนิสแกรนด์สแลม
* สโมสรฟุตบอลวิมเบิลดัน - สโมสรฟุตบอลอังกฤษในอดีต
** เอเอฟซี วิมเบิลดัน - สโมสรฟุตบอลซึ่งก่อตั้งโดยกลุ่มผู้สนับสนุนสโมสรฟุตบอลวิมเบิลดัน
* วิมเบิลดัน (ภาพยนตร์) - ภาพยนตร์เกี่ยวกับการแข่งขันเทนนิสวิมเบิลดัน
การเงิน

**การเงิน** เป็นการศึกษาและกำหนดวิธีการที่ บุคคล, หน่วยงานธุรกิจการค้า และองค์การต่าง ๆ จะจัดหา, แบ่งสรร และใช้ทรัพยากรเงิน โดยมีการคำนึงถึงความเสี่ยงต่าง ๆ อันอาจจะเกิดผลกระทบกับโครงการได้ คำว่า **การเงิน** จะเกี่ยวข้องกับสิ่งเหล่านี้:
* การศึกษาเกี่ยวกับเงินตราและสินทรัพย์ต่าง ๆ
* การบริหารจัดการสินทรัพย์หรือการลงทุน
* การประเมินและการจัดการความเสี่ยง

## หัวข้อเกี่ยวกับการเงิน
* ตลาดการเงิน
* การเงินธุรกิจ
* การเงินส่วนบุคคล
* วิศวกรรมการเงิน
* ตลาดหลักทรัพย์

### ตัวอย่างแนวคิดพื้นฐานทางการเงิน
กิจการที่มีรายได้มากกว่าค่าใช้จ่ายสามารถนำรายได้ส่วนเกินนั้นไปให้กู้ยืมหรือลงทุนได้ ในทางกลับกันกิจการที่มีรายได้น้อยกว่าค่าใช้จ่ายก็สามารถเพิ่มทุนได้โดยการกู้ยืม หรือ ออกหุ้นเพิ่มทุนใหม่ ผู้ให้กู้และผู้ต้องการกู้สามารถพบกันได้ผ่านทางธนาคาร ซึ่งทำหน้าที่เป็นตัวกลางทางการเงิน โดยที่ผู้กู้ต้องจ่ายดอกเบี้ยในอัตราที่สูงกว่าอัตราดอกเบี้ยที่ผู้ให้กู้ได้รับ ซึ่งธนาคารจะได้รับรายได้จากส่วนต่างของอัตราดอกเบี้ยนี้

ตัวอย่างหนึ่งในเรื่องการเงินธุรกิจ เช่น การจัดจำหน่ายหุ้นของกิจการให้แก่นักลงทุนสถาบัน เช่น วาณิชธนกิจซึ่งจะทำการเสนอขายหุ้นต่อให้กับสาธารณชน โดยที่หุ้นถือเป็นตราสารทุนที่ผู้ถือหุ้นมีสิทธิ์ความเป็นเจ้าของกิจการตามสัดส่วนของหุ้นที่มีอยู่ กิจการจะนำเงินที่ได้จากการขายหุ้นไปลงทุนเพื่อขยายกิจการต่อไป

การเงิน
ตลาดหุ้น

[thumb|ลาน[ยูโรเน็กซต์อัมสเตอร์ดัม|ตลาดหลักทรัพย์อัมสเตอร์ดัม ราว ค.ศ. 1670]]
[thumb|[ตลาดหลักทรัพย์นิวยอร์ก]]
[thumb|[ตลาดหลักทรัพย์ลอนดอน]]
[thumb|[ตลาดหลักทรัพย์แห่งชาติอินเดีย]]
[thumb|สำนักงาน[ตลาดหลักทรัพย์เบอร์ซา มาเลเซีย ซึ่งเป็นตลาดหลักทรัพย์แห่งชาติของมาเลเซีย (รู้จักกันในฐานะตลาดหลักทรัพย์กัวลาลัมเปอร์ก่อนการแปรรูปตลาดหลักทรัพย์)]]

**ตลาดหุ้น** เป็นการรวมกลุ่มของผู้ซื้อและผู้ขายหุ้น (เรียกอีกอย่างว่าหุ้นส่วน) ซึ่งแสดงถึงการอ้างกรรมสิทธิ์ธุรกิจ โดยอาจรวมถึง*หลักทรัพย์*ที่จดทะเบียนในตลาดหลักทรัพย์สาธารณะและหุ้นที่ซื้อขายเฉพาะในบริษัทเอกชน เช่น หุ้นของบริษัทเอกชนที่ขายให้แก่นักลงทุนผ่านแพลตฟอร์มการระดมทุนโดยการออกหุ้นแลกกับเงินทุนจากนักลงทุน

ซึ่งการลงทุนมักทำโดยคำนึงถึงกลยุทธ์การลงทุน

## ขนาดของตลาด
มูลค่าตามราคาตลาดรวมของหุ้นที่ซื้อขายในตลาดหลักทรัพย์ทั่วโลกเพิ่มขึ้นจาก 2.5 ล้านล้านดอลลาร์สหรัฐใน ค.ศ. 1980 เป็น 111 ล้านล้านดอลลาร์สหรัฐ ณ สิ้น ค.ศ. 2023

ข้อมูลเมื่อ ค.ศ. 2016 มีตลาดหลักทรัพย์ทั้งหมด 60 แห่งในโลก ในจำนวนนี้ มีตลาดหลักทรัพย์ 16 แห่งที่มีมูลค่าตามราคาตลาด 1 ล้านล้านดอลลาร์ขึ้นไป และคิดเป็น 87 เปอร์เซ็นต์ของมูลค่าตลาดโลก ซึ่งนอกเหนือจากตลาดหลักทรัพย์ออสเตรเลียแล้ว ตลาดแลกเปลี่ยนทั้ง 16 แห่งนี้ล้วนอยู่ในทวีปอเมริกาเหนือ, ทวีปยุโรป หรือทวีปเอเชีย

โดยเมื่อจำแนกตามประเทศ ตลาดหุ้นที่ใหญ่ที่สุด ณ เดือนมกราคม ค.ศ. 2022 ได้แก่ สหรัฐอเมริกา (ประมาณ 59.9 เปอร์เซ็นต์) รองลงมาคือญี่ปุ่น (ประมาณ 6.2 เปอร์เซ็นต์) และสหราชอาณาจักร (ประมาณ 3.9 เปอร์เซ็นต์)

## ตลาดหลักทรัพย์

[thumb|ห้องโถงภายใน[แนสแด็กเฮลซิงกิ|ตลาดหลักทรัพย์เฮลซิงกิ ที่เฮลซิงกิ ประเทศฟินแลนด์ ค.ศ. 1965]]

ตลาดหลักทรัพย์คือตลาดแลกเปลี่ยน (หรือตลาดค้าหุ้น) ที่นายหน้าค้าหุ้นและเทรดเดอร์สามารถซื้อและขายหุ้น (หุ้นสามัญ), ตราสารหนี้ และหลักทรัพย์อื่น ๆ ได้ บริษัทขนาดใหญ่หลายแห่งมีหุ้นจดทะเบียนอยู่ในตลาดหลักทรัพย์ ซึ่งทำให้หุ้นมีสภาพคล่องมากขึ้นและน่าดึงดูดใจสำหรับนักลงทุนหลาย ๆ คน รวมทั้งตลาดหลักทรัพย์ยังอาจทำหน้าที่ในฐานะผู้รับประกันการชำระราคาเช่นกัน หุ้นเหล่านี้และหุ้นอื่น ๆ อาจมีการซื้อขายแบบ "การซื้อขายหลักทรัพย์นอกตลาดหลักทรัพย์" (OTC) นั่นก็คือผ่านตัวแทนจำหน่าย นอกจากนี้ บริษัทขนาดใหญ่บางแห่งจะมีการจดทะเบียนหุ้นของตนในตลาดหลักทรัพย์มากกว่าหนึ่งแห่งในแต่ละประเทศ เพื่อดึงดูดนักลงทุนต่างชาติ

## ดูเพิ่ม

* รายชื่อตลาดหลักทรัพย์ทั่วโลก
* ค่าเบี่ยงเบนมาตรฐาน
* การจัดการความเสี่ยง

## อ้างอิง

## อ่านเพิ่ม

* Psychology of the stock market by George Charles Selden
* 
* 

## แหล่งข้อมูลอื่น
* 


หมวดหมู่:ภาคเอกชน
หมวดหมู่:ตลาดการเงิน
หมวดหมู่:ทุน
หมวดหมู่:สิ่งประดิษฐ์ของเนเธอร์แลนด์
สัตว์น้ำ

[thumb|Longfin sculpin (''[Jordania zonope*)]]
[[ไฟล์:Mother and baby sperm whale.jpg|thumb|Cetacea (อันดับฐานวาฬและโลมา) สัตว์น้ำ]] *'สัตว์น้ำ** () หมายถึง สัตว์ที่อาศัยในน้ำหรือมีวงจรชีวิตส่วนหนึ่งอยู่ในน้ำหรืออาศัยอยู่ในบริเวณที่น้ำท่วมถึง เช่น [[ปลา]] [[กุ้ง]] [[ปู]] [[แมงดาทะเล]] [[หอย]] [[เต่า]] [[ตะพาบน้ำ]] [[จระเข้]] รวมทั้งไข่ของสัตว์น้ำนั้น สัตว์น้ำจำพวกเลี้ยงลูกด้วยนม [[ปลิงทะเล]] [[ฟองน้ำ]] [[หินปะการัง]] [[กัลปังหา]] และ[[สาหร่ายทะเล]] ทั้งนี้ รวมทั้งซากหรือส่วนหนึ่งส่วนใดของสัตว์น้ำเหล่านั้น และหมายความรวมถึงพันธุ์ไม้น้ำ ตามที่ได้มีพระราชกฤษฎีการะบุชื่อ

== สัตว์น้ำต่างถิ่น ==


**สัตว์น้ำต่างถิ่น** หมายถึง สัตว์น้ำที่ไม่ได้อยู่ หรือมีถิ่นกำเนิดในท้องที่หรือสิ่งแวดล้อมนั้น ๆ โดยอาจจะถูกนำมาทั้งด้วยความตั้งใจหรือไม่ตั้งใจของมนุษย์ หรืออาจมาอยู่ ณ สถานที่นั้น ๆ ด้วยอุบัติเหตุทางธรรมชาติ สำหรับสัตว์น้ำต่างถิ่นในประเทศไทย ได้มีการนำเข้ามาตั้งแต่สมัย[[กรุงศรีอยุธยา]] คือ [[ปลาเงินปลาทอง]] (''Carassius auratus'') เพื่อใช้เพาะเลี้ยงเป็นอาหารและ**สัตว์น้ำ**สวยงาม ปัจจุบันพบว่ามีสัตว์น้ำต่างถิ่นในประเทศไทยมากกว่า 1,100 ชนิด จากประเทศต่าง ๆ เช่น [[ปลา]] ประมาณ 1,000 ชนิด [[สัตว์สะเทินน้ำสะเทินบก]] ประมาณ 50 ชนิด [[สัตว์เลื้อยคลาน]] ประมาณ 50 ชนิด [[หอย]] 3 ชนิด [[กุ้ง]] [[ปู]] 8 ชนิด

=== ปลา ===
ส่วนใหญ่เป็น[[ปลาสวยงาม]] มีการนำเข้ามาจากประเทศในเขตร้อนโดยเฉพาะ[[อเมริกาใต้]] ต่อมาคือ [[แอฟริกา]]และ[[อินโดนีเซีย]] ปลาที่นิยมนำมาเลี้ยง ได้แก่ กลุ่ม[[ปลาหมอสี]] [[ปลาเทวดา]] และ[[ปลาออสการ์]] (วงศ์ [[Cichlidae]]) [[ปลานีออน]]และอื่น ๆ (วงศ์ Characidae และวงศ์ใกล้เคียง) และ[[ปลาหางนกยูง|ปลากลุ่มหางนกยูง]] [[วงศ์ปลาสอด|ปลาสอด]] (วงศ์ [[วงศ์ปลาสอด|Poeceilidae]]) และยังมีปลากลุ่มอื่น ๆ อีกหลายชนิด (เช่น [[วงศ์ปลาหัวตะกั่ว]] [[Aplocheilidae]] [[วงศ์ปลาผี]] [[Gymnotidae]] [[วงศ์ปลากระเบนหางสั้น|วงศ์ปลากระเบนน้ำจืด]] Trigonidae ฯลฯ) และมีอีก 14 ชนิดที่นำเข้ามาเพื่อเลี้ยงหรือทดลองเลี้ยงเพื่อเป็นอาหาร

== อ้างอิง ==

* พ.ร.บ. การประมง พ.ศ. ๒๔๙๐ ม. ๔ (๑) แก้ไขเพิ่มเติม (ฉบับที่ ๓) พ.ศ. ๒๕๑๘ ม. ๓
* [http://chm-thai.onep.go.th/webalien/intro.html สำนักงานนโยบายและแผนทรัพยากรธรรมชาติและสิ่งแวดล้อม **ชนิดพันธุ์ต่างถิ่น'''] 
* แหล่งรวมสัตว์น้ำสายพันธุ์ต่างๆ 

หมวดหมู่:สัตววิทยา
สัตว์พวกกุ้งกั้งปู

**ครัสเตเชียน** หรือ **กุ้ง-กั้ง-ปู** เป็นไฟลัมย่อยของสัตว์ขาปล้อง ประกอบด้วยพวกกุ้ง กั้ง และปู สัตว์ในกลุ่มนี้มีระยางค์ 5 คู่ แต่ละคู่มี 2 ก้าน ส่วนท้ายมีระยางค์อีก 8 คู่ ตาประกอบเป็นก้าน มีขนแข็งทั่วตัวใช้รับสัมผัส ระบบสืบพันธุ์แยกเพศกัน ปฏิสนธิภายใน ตัวอ่อนลอกคราบหลายครั้งจนกว่าจะเป็นตัวเต็มวัย แบ่งย่อยเป็น
* คลาสแบรงคิโอโปดา เช่น ไรน้ำ ไรทะเล ไทรออปส์
* คลาสโคพีโปดา เช่น เหาปลา
* คลาสเซอร์ริพีเดีย เช่น เพรียงคอห่าน เพรียงหิน
* คลาสมาลาออสตรากา เช่น กุ้งก้ามกราม กั้ง จักจั่นทะเล ปูม้า

## ดูเพิ่ม
* สัตว์ขาปล้อง

หมวดหมู่:กุ้ง-กั้ง-ปู
หมวดหมู่:สัตว์น้ำ
หมวดหมู่:สัตว์ขาปล้อง
โมไอ

thumb|300px|รูปปั้นโมไอจำนวน 15 ตัว ที่อาฮูโตงารีกี (Ahu Tongariki) ทางตะวันออกเฉียงใต้ของเกาะ หันหลังให้ทะเล ได้รับการบูรณะขึ้นมาใหม่ในคริสต์ทศวรรษ 1990 โดยนักโบราณคดีชื่อ เกลาดีโอ กริสตีโน (Claudio Cristino)

**โมไอ** (ราปานูอี: ; ) คือ รูปปั้นหินซึ่งมีรูปร่างคล้ายมนุษย์และส่วนศีรษะมีขนาดใหญ่เด่นชัด โมไอถูกพบมากกว่า 887 ตัว กระจายอยู่ทั่วเกาะอีสเตอร์ อุทยานแห่งชาติราปานูอี ประเทศชิลี โมไอเกือบทั้งหมดที่พบนั้นถูกแกะสลักมาจากหินก้อนเดียว แต่บางตัวก็มีของประดับลักษณะคล้ายหมวกหรือมวยผมซึ่งเรียกว่า "ปูเกา" (pukao) เป็นชิ้นต่างหากอยู่บนศีรษะ โมไอเกือบทั้งหมดถูกแกะสลักมาจากเหมืองหินที่ปล่องภูเขาไฟราโนรารากู (Rano Raraku) ซึ่งเป็นที่ที่พบโมไออยู่กว่า 400 ตัว อยู่ในกระบวนการแกะสลักซึ่งใกล้เสร็จสมบูรณ์ 
-โพเนกรีฟ(ตัวหินนั้นใช้แร่แม่เหล็กผสมกับโลหะไททาเนียม จะได้ส่วนผสมชนิดใหม่)

จากการค้นพบรูปปั้นที่ยังแกะสลักอยู่ครึ่ง ๆ กลาง ๆ นั้น ทำให้มีการสันนิษฐานว่าเหมืองหินได้ถูกทิ้งร้างไปอย่างกะทันหัน นอกจากนั้นในการค้นพบ โมไอเกือบทั้งหมดอยู่ในสภาพล้อมนอน ซึ่งเชื่อว่าชาวพื้นเมืองบนเกาะเป็นผู้ทำให้มันล้ม

ลักษณะที่เด่นชัดของโมไอ คือ ส่วนหัว แต่ก็มีโมไอหลายตัวซึ่งมีส่วนหัวไหล่, แขน และลำตัว ซึ่งเป็นโมไอที่พบหลังจากถูกฝังมานานนับปี ความหมายและวัตถุประสงค์ของการสร้างโมไอนั้นยังไม่เป็นที่แน่ชัดและมีการสันนิษฐานกันไปต่าง ๆ นานา

ข้อสันนิษฐานที่แพร่หลายมากที่สุดข้อหนึ่ง คือ รูปปั้นโมไอถูกแกะสลักโดยชาวโปลินีเซียซึ่งอาศัยอยู่บนเกาะนี้เมื่อกว่า 1,000 ปีมาแล้ว ข้อสันนิษฐานนี้เชื่อว่า พวกโปลินีเซียอาจสร้างโมไอขึ้นเพื่อเป็นตัวแทนถึงบรรพบุรุษผู้ล่วงลับ หรืออาจจะเป็นผู้ซึ่งมีความสำคัญ ณ สมัยนั้น หรืออาจจะเป็นสัญลักษณ์แสดงสถานะของครอบครัว

เห็นได้ชัดว่าการสร้างโมไอ (ขนาดทั่วไปสูงประมาณ 3.5 เมตร หนัก 20 ตัน) นั้นต้องลงทุนลงแรงและใช้เวลาเป็นอย่างมาก หลังจากสร้างเสร็จแล้วยังต้องเคลื่อนย้ายรูปปั้นไปยังตำแหน่งที่ต้องการ การขนย้ายโมไอซึ่งหนักและใหญ่นั้นทำอย่างไรก็ยังไม่เป็นที่ทราบแน่ชัด โดยชาวพื้นเมืองของเกาะนั้นมีความเชื่อว่า โมไอนั้นเดินได้เอง

ในตำนานของเกาะนั้นกล่าวถึงหัวหน้าเผ่าซึ่งเสาะหาที่ตั้งบ้านใหม่ และเขาได้เลือกหมู่เกาะอีสเตอร์ หลังจากที่หัวหน้าเผ่าตายไป เกาะก็ได้ถูกแบ่งให้เหล่าลูกชายของเขาเพื่อให้เป็นหัวหน้าเผ่าใหม่ เมื่อหัวหน้าเผ่าคนใดตายไปก็มีการนำโมไอไปตั้งไว้ ณ สุสาน ชาวเกาะทั้งหลายเชื่อว่ารูปปั้นโมไอจะรักษาจิตวิญญาณของหัวหน้าเผ่าเหล่านั้นไว้ เพื่อให้นำสิ่งดี ๆ มาสู่เกาะ เช่น ฝนตก พืชพรรณสมบูรณ์ อย่างไรก็ตาม ตำนานนี้อาจมีการบิดเบือนไปจากความจริงเนื่องจากได้มีการเล่าสืบต่อกันมาเป็นระยะเวลายาวนาน

## เหตุผลที่ได้รับคัดเลือกเป็นมรดกโลก
โมไอได้ถูกรับเลือกเป็นแหล่งมรดกโลกเมื่อปี พ.ศ. 2533 โดยมีเหตุผลดังนี้
* ** (i) ** - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด 
* ** (iii) ** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว 
* ** (v) ** - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา

## อ้างอิง
* *Rediscovering Easter Island* by Kathy Pelta, Copyright 2001 Lerner Publications Company, North Minneapolis, USA
* *Ancient Mysteries* by Rupert Matthews, Copyright 1988 Wayland Limited East Sussex, England

## แหล่งข้อมูลอื่น

* PBS NOVA: Secrets of Easter Island
* PBS NOVA: Secrets of Lost Empires: Easter Island

มโอไ
มโอไ